மரகத பங்கஜன்

மரகத பங்கஜன் அல்லது தருமவங்ச மரகத பங்கஜன் (ஆங்கிலம்: Marakata Pangkaja அல்லது Dharmawangsa Wardhana Marakatapangkaja; இந்தோனேசியம்: Çri Dharmawangsa Wardhana Marakata Pangkajastanottunggadewa) என்பவர் பாலி இராச்சியத்தின் வர்மதேவ மரபு வழியின் அரசர் ஆவார். பாலி இராச்சியத்தின் அரசர்கள் வரிசையில் இவர் பத்தாவது இடத்தில் உள்ளார். இவரின் ஆட்சிக்காலம் கிபி 1022 – 1049.Marwati Djoened Poesponegoro, Nugroho Notosusanto: Sejarah nasional Indonesia: untuk SMP. Departemen Pendidikan dan Kebudayaan, 1984

இவர் பாலினிய அரசர் உதயனா வருமதேவன் மற்றும் பாலினிய அரசி குணப்பிரியா தருமபத்தினி ஆகியோரின் இரண்டாவது மகன் ஆவார்.

இவரின் ஆட்சிக்காலம், ஜாவாவில் மாதரம் இராச்சியத்தை ஆட்சி செய்த இவரின் அண்ணன் மன்னர் ஏர்லங்காவின் ஆட்சிக் காலத்துடன் ஒத்துப்போகிறது. இவர் இறந்த பிறகு, பாலியை ஆட்சி செய்த அடுத்த மன்னர் இவரின் தம்பி, மன்னர் அனாக் உங்குஸ் ஆவார்.

பவாகன் பி கல்வெட்டு

பாலியில் கிடைத்த பல கல்வெட்டுகளில், விஷ்ணுவைப் போன்ற ஓர் ஆட்சியாளராக மரகத பங்கஜன் சித்தரிக்கப் படுகிறார்; அவர் துன்பப்படும் தம் மக்களுக்கு உதவிகள் செய்து இருப்பதாகவும் குறிக்கப்பட்டு இருக்கிறார்.

விறகுகள் சேகரிப்பதற்கும்; கால்நடைகளை வளர்ப்பதற்கும் போதுமான நிலம் இல்லாததால்; அரச வேட்டை நிலத்தின் ஒரு பகுதியை வழங்குமாறு பவாகன் கிராம மக்களின் கோரிக்கையை மன்னர் மரகத பங்கஜன் ஏற்றுக் கொண்டதாக பவாகன் பி கல்வெட்டு (Bwahan B inscription) கூறுகிறது.

பாலி தீவில் கிடைத்த கல்வெட்டுகளில் குறைந்தது 10 கல்வெட்டுகளில், மரகத பங்கஜத்தின் பெயர் குறிப்பிடப்பட்டுள்ளது.

மேலும் காண்க

 வர்மதேவ வம்சம்
 பாலி இராச்சியம்
 பாலி இராச்சியத்தின் அரசர்கள்
 உதயனா வருமதேவன்
 குணப்பிரியா தருமபத்தினி

 மேற்கோள்கள் 

சான்றுகள்

 Willard A. Hanna (2004). Bali Chronicles. Periplus, Singapore. .

வெளி இணைப்புகள்

பகுப்பு:பாலி
பகுப்பு:பாலி அரசர்கள்
பகுப்பு:பாலியின் வரலாறு
பகுப்பு:முன்னாள் முடியாட்சிகள்
பகுப்பு:இந்தோனேசிய முடியரசர்கள்
பகுப்பு:இந்தோனேசிய இந்து மக்கள்